b'\n_START_ARTICLE_\nDesertec\n_START_PARAGRAPH_\nDesertec \xc3\xa9s un projecte per produir energia solar t\xc3\xa8rmica i e\xc3\xb2lica aprofitant els terrenys dels deserts del S\xc3\xa0hara i d\'Orient Pr\xc3\xb2xim, Est\xc3\xa0 promogut per la Fundaci\xc3\xb3 Desertec i el consorci que ella mateixa forma amb les companyies europeees DII GmbH/ Desertec Industrial Initiative._NEWLINE_El projecte es va iniciar sota els auspicis del Club de Roma i la TREC (Cooperaci\xc3\xb3 d\'Energia renovable transmediterr\xc3\xa0nia) alemanya._NEWLINE_Es tracta de crear una xarxa interconectada alimentada per centrals solars instal\xc2\xb7lades des del Marroc a l\'Ar\xc3\xa0bia Saudita a trav\xc3\xa9s de Gibraltar i els cables submarins que van cap a Europa. _NEWLINE_El projecte Desertec es fonamenta en el fet que cada km\xc2\xb2 de desert recull anualment una energia solar equivalent a 1,5 milions de barrils de petroli i que el conjunt dels deserts mundials podrien proporcionar, amb escreix, tota l\'energia que el m\xc3\xb3n utilitza; N\'hi hauria prou amb cobrir el 0,3% de la superf\xc3\xadcie dels deserts mundials amb centrals t\xc3\xa8rmiques. Aix\xc3\xb2 seria suficient per abastir les necessitats d\'energia en el m\xc3\xb3n al nivell del 2009 (que s\xc3\xb3n al voltant de 18.000 TeraWatts h/any.\n_START_SECTION_\nTecnologia\n_START_PARAGRAPH_\nEs tracta de la tecnologia de les "Centrals solars termodin\xc3\xa0miques" que fan servir miralls parab\xc3\xb2lics que produeixen vapor d\'aigua a alta temperatura i a alta pressi\xc3\xb3 i accionen una turbina i un alternador per a fer aix\xc3\xad electricitat ._NEWLINE__NEWLINE_Per a transportar l\'electricitat s\'espera disposar de nous tipus de l\xc3\xadnies d\'alta tensi\xc3\xb3 en corrent continu que permeten el transport a grans dist\xc3\xa0ncies sense gaire p\xc3\xa8rdua i m\xc3\xa9s avantatjoses que les actuals de corrent altern.\n_START_SECTION_\nNecessitats financeres\n_START_PARAGRAPH_\nCaldrien uns 400.000 milions d\'euros.\n_START_SECTION_\nCr\xc3\xadtiques\n_START_PARAGRAPH_\nNecessitat de grans quantitats d\'aigua. Risc d\'inestabilitat pol\xc3\xadtica a la zona, possibles atacs terroristes. Europa dependr\xc3\xa0 de l\'energia del nord d\'\xc3\x80frica i del Pr\xc3\xb2xim Orient i per la part contr\xc3\xa0ria, es podria pensar en un ecocolonialisme europeu sobre la zona productora. Clim\xc3\xa0ticament d\'una banda canviaria l\'albedo dels deserts i de l\'altra es reduiria l\'emissi\xc3\xb3 de CO2 provinent de combustibles f\xc3\xb2ssils.'